บาทเปิด 31.11 บาทต่อดอลลาร์ อ่อนค่า
เงินบาทเปิดตลาด 31.11 บาทต่อดอลลาร์ อ่อนค่า หลังดอลล์แข็งจากยอดค้าปลีกสหรัฐฯ ออกมาดีกว่าคาด
17 มิ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.11 บาท/ดอลลาร์ อ่อนค่าจากเย็นวานนี้ที่ระดับ 31.07 บาท/ดอลลาร์ เนื่องจากดอลลาร์แข็งค่าหลังได้รับปัจจัยหนุนจากยอดค้าปลีกที่ดีกว่าตลาดคาดการณ์ไว้ ประกอบกับมีความคืบหน้าเกี่ยวกับการพัฒนาวัคซีนป้องกันโควิด-19
"บาทอ่อนค่าจากเย็นวานนี้ หลังดอลลาร์แข็งค่าเนื่องจากได้รับปัจจัยหนุนจากยอดค้าปลีกที่ออกมาดีกว่าคาด และมีข่าวดีเรื่องวัคซีน" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทไว้ระหว่าง 31.00-31.20 บาท/ดอลลาร์ โดยคาดว่าวันนี้บาทมีทิศทางผันผวน และมีแนวโน้มอ่อนค่า